**Izziņa par atzinumos sniegtajiem iebildumiem**

|  |
| --- |
| **Par noteikumu projektu "Grozījumi Ministru kabineta 2017.gada 21.marta noteikumos Nr.158 "Darbības programmas "Izaugsme un nodarbinātība" 9.2.5.specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi""** |

(dokumenta veids un nosaukums)

**Informācija par Informācija par 2021.gada 4.marta un 21.maija starpministriju (starpinstitūciju) elektronisko saskaņošanu.**

|  |  |  |
| --- | --- | --- |
| Datums | **2021.gada 22.aprīlī.** | |
| Saskaņošanas dalībnieki: | *Agnese Tomsone - Veselības ministrijas Investīciju un Eiropas Savienības fondu uzraudzības departamenta direktore* | |
| *Edijs Kirsanovs – Finanšu ministrijas Eiropas Savienības fondu stratēģijas departamenta Cilvēkkapitāla attīstības nodaļas vecākais eksperts* | |
| *Jurijs Jenuševskis – Finanšu ministrijas Komercdarbības atbalsta kontroles departamenta konsultants* | |
| *Evita Vamža - Finanšu ministrijas ES fondu sistēmas vadības departamenta Eiropas Savienības fondu tiesiskā nodrošinājuma nodaļas juriskonsulte* | |
| *Irina Družiņina – Finanšu ministrijas budžeta departamenta Labklājības sfēras finansēšanas nodaļas vecākā eksperte* | |
| *Ināra Bergmane – Centrālās finanšu un līgumu aģentūras Veselības attīstības projektu nodaļas vadītāja* | |
| *Inese Vilcāne – Labklājības ministrijas Sociālās iekļaušanas politikas departamenta vecākā eksperte vienlīdzīgu iespēju jautājumos* | |
| *Sigita Sniķere - Pārresoru koordinācijas centra konsultante* | |
| *Ilze Rudzīte - Latvijas Pašvaldību savienības padomniece veselības un sociālajos jautājumos* | |
| *Linda Bernāne - Tieslietu ministrijas Valststiesību departamenta Starptautisko publisko tiesību nodaļas juriste* | |
| *Latvijas Brīvo arodbiedrību savienība* | |
| Saskaņošanas dalībnieki izskatīja šādu ministriju (citu institūciju) iebildumus | | Atbilstoši 2021.gada 4.marta Valsts sekretāru sanāksmes protokolam (prot. Nr.9  24§ ) (VSS-173) noteikumu projekts saskaņojams ar Tieslietu ministriju, Finanšu ministriju, Labklājības ministriju, Pārresoru koordinācijas centru, Latvijas Pašvaldību savienību un Latvijas Brīvo arodbiedrību savienību. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | *-* |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr.  p.k** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| --- | --- | --- | --- | --- |
|  | Vispārīgs komentārs | **Finanšu ministrija (1):**  Ņemot vērā, 2020. gada 22. septembra MK sēdes protokollēmuma Nr. 55 30. paragrāfa 2.1. un 2.2. apakšpunktos noteikto atrunu par Eiropas Savienības struktūrfondu un Kohēzijas fonda ietaupījumu reciklēšanas aizliegumu, lai nodrošinātu virssaistību neitrālu ietekmi uz valsts budžetu, jautājums par projekta Nr. 9.2.4.1/16/I/001 “Kompleksi veselības vecināšanas un slimību profilakses pasākumi” ietaupījumu pārdali uz projektu Nr. 9.2.5.0/17/I/001 “Ārstniecības un ārstniecības atbalsta personu pieejamības uzlabošana ārpus Rīgas” (turpmāk – projekts Nr. 9.2.5.0/17/I/00) jāskatās arī kontekstā ar potenciālo slogu valsts budžetam gadījumā, ja Eiropas Sociālā fonda (turpmāk – ESF) virssaistības tiktu pārceltas uz REACT-EU, tādējādi gala lēmums par ESF atlikumu pārdali, tiks pieņemts tajā brīdī, kad būs apzināti visi riski un apstiprināti DP grozījumi par REACT-EU finansējuma piesaisti | **Panākta vienošanās starpinstitūciju saskaņošanas procesā.**  2021.gada 8.jūnija Ministru kabineta sēdē tika izskatīts un apstiprināts Rīkojuma projekts "Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība"" **(**TA-1246), kur protokollēmuma 7.punkts nosaka, ka ņemot vērā, ka ar REACT-EU finansējumu tiek pilnā apmērā aizstātas Eiropas Sociālā fonda un Jauniešu nodarbinātības iniciatīvu īstenošanai piešķirtās virssaistības 7 860 000 *euro*, samazinot deklarējamo izdevumu apjomu plānošanas periodā un REACT- EU pasākumos nav virssaistību finansējuma, atbalstīt, ka uz darbības programmas “Izaugsme un nodarbinātība” 1. līdz 9. prioritārā virziena Eiropas Sociālā fonda un Jauniešu nodarbinātības iniciatīvas, kā arī 13. un 14. prioritārā virziena REACT- EU ietvaros īstenotajiem projektiem nav attiecināms Ministru kabineta 2020. gada 22. septembra sēdes protokollēmuma (prot. Nr. 55 30.§) “Par Kohēzijas politikas Eiropas Savienības fondu investīciju aktualitātēm (pusgada ziņojums)” 2.1. un 2.2. apakšpunkts, ar mērķi nodrošināt ES fondu piešķīruma saņemšanu pilnā apmērā no EK. | - |
|  | Vispārīgs komentārs | **Finanšu ministrija (2):**  Ņemot vērā, ka ar noteikumu projektu tiek palielināts 9.2.5. specifiskā atbalsta mērķa “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” (turpmāk – 9.2.5. SAM) pieejamais finansējums, 2 000 000 euro apjomā esošajām atbalstāmajām darbībām, un netiek palielināti, vai precizēti, darbības programmā “Izaugsme un nodarbinātība” (turpmāk – DP) noteiktie 9.2.5. SAM sasniedzamie rādītāji, uzskatām, ka šī finansējuma palielināšana varētu kvalificēties kā sadārdzinājuma segšana, kas no Eiropas Savienības struktūrfondu un Kohēzijas fonda (turpmāk – ES fondi) puses nav attiecināma. Līdz ar to lūdzam VM aprakstīt anotācijā, ka 9.2.5. SAM finansējuma palielinājums nav kvalificējams kā tiešs sadārdzinājums, vai projektā pieļautās plānošanas kļūdas, un tas veidojas ar projektu nesaistītu apsvērumu dēļ, kā piemēram bērnu skaits, vai veselības aprūpes darbinieku atalgojuma reforma, kura tika īstenota pēc projekta uzsākšanās.  Ņemot vērā, ka 9.2.5. SAM tiek palielināts finansējums, lūdzam VM iesniegt FM precizētu 9.2.5. SAM rādītāju pasi, kur noteikts precizēts rādītāju aprēķins, un finansējums, attiecīgi ar aprēķinu papildinot anotāciju.  Kā arī, papildus lūdzam izstrādāt mehānismu, lai šāda situācija neatkārtotos līdz projekta Nr. 9.2.5.0/17/I/00 īstenošanas noslēgumam, t.i. nebūtu nepieciešams papildus finansējums 9.2.5. SAM mērķu sasniegšanai | **Ņemts vērā.**  Papildus skaidrojam, ka SAM 9.2.5. rādītāju pase tiks precizēta pēc MK noteikumu grozījumiem. | Precizēta anotācija. |
|  | 3. Papildināt notikumus ar 13.6. apakšpunktu šādā redakcijā:  “13.6. Informācijas tehnoloģiju risinājumu izmaksas.”. | **Finanšu ministrija (3):**  Lūdzam svītrot noteikuma projekta 3. punktu, ņemot vērā, ka šāda atbalstāmā darbība nav paredzēta DP. Taču lūdzam Informācijas tehnoloģiju risinājumu izmaksas paredzēt zem jau esošajām atbalstāmajām darbībām kā papildus izmaksu pozīciju, ņemot vērā, ka šis Informācijas tehnoloģiju risinājums nepieciešams 9.2.5. SAM mērķu sasniegšanai | **Ņemts vērā.** | Punkts dzēsts. Skatīt papildināto anotāciju. |
|  | 11. Papildināt noteikumus ar 31.1.1 apakšpunktu šādā redakcijā:  “31.1.1 Šo noteikumu 17.1.3.4.apakšpunktā minētajām ārstniecības personām piešķirtais atbalsts nav uzskatāms par valsts atbalstu.”. | **Finanšu ministrija (4):**  Ņemot vērā to, ka Neatliekamās medicīniskās palīdzības dienests īsteno gan valsts deleģētās funkcijas (atbalsts kurām nekvalificējas kā komercdarbības atbalsts), gan sniedz citus (tostarp maksas) pakalpojumus, lūdzam precizēt noteikumu projekta 11. punktu, skaidri nosakot, ka atbalsts, kas piešķirts MK 2017. gada 21. marta noteikumos Nr.158 “Darbības programmas “Izaugsme un nodarbinātība” 9.2.5. specifiskā atbalsta mērķa “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” īstenošanas noteikumi” (turpmāk – MK noteikumi Nr. 158) 17.1.3.4. apakšpunktā minētajām ārstniecības personām, veicot valsts deleģētās funkcijas, nav uzskatāms par komercdarbības atbalstu | **Ņemts vērā.** | 12. Papildināt noteikumus ar 31.1.1 apakšpunktu šādā redakcijā:  “31.1.1 Šo noteikumu 17.1.3.4.apakšpunktā minētajām ārstniecības personām piešķirtais atbalsts, veicot valsts deleģētās funkcijas, nav uzskatāms par valsts atbalstu.”. |
|  | Vispārīgs komentārs | **Finanšu ministrija (5):**  Ievērojot Ministru kabineta Noteikumu Nr. 158 34.3. punktā paredzēto iespēju kumulēt jeb apvienot atbalstu, kas saņemts šo Noteikumu ietvaros, ar citos atbalsta pasākumos sniegto atbalstu, kā arī to, ka praksē arvien biežāk tiek konstatēta nekorekta izpratne par kumulācijas normu ievērošanu, attiecīgi tajos gadījumos, kad kumulācijas normu piemērošana atbalsta programmā tiek pieļauta, lūdzam paredzēt arī nosacījumus tās kontrolei. Ievērojot minēto, lūdzam papildināt Noteikumu projektu ar nosacījumiem, kā atbalsta sniedzējs pirms komercdarbības atbalsta piešķiršanas pārliecināsies par kumulācijas normu korektu izpratni no atbalsta pretendenta puses un kādi dokumenti atbalsta pretendentam būs jāiesniedz, lai attiecīgo izvērtējumu atbalsta sniedzējs varētu veikt. Vēršam uzmanību, ka, plānojot apvienot atbalstu, atbalsta pretendentam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un intensitāti | **Ņemts vērā.** | 20. Papildināt noteikumus ar 34.4 punktu šādā redakcijā:  34.4 16.3.2.apakšpunktā minētajam atbalsta saņēmējam ir jāiesniedz finansējuma saņēmējam visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un atbalsta intensitāti. |
|  | Vispārīgs komentārs | **Finanšu ministrija (6):**  Vēršam uzmanību, ka, ņemot vērā aktuālāko Eiropas Savienības tiesas judikatūru komercdarbības atbalsta kontroles jomā (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)), atbalsta sniedzējam pēc savas iniciatīvas ir jānodrošina nelikumīga komercdarbības atbalsta atgūšana. Aicinām ņemt vērā, ka komercdarbības atbalsts no atbalsta saņēmēja ir atgūstams arī tad, ja Komisijas regulas Nr. 1407/2013 pārkāpumu ir pieļāvis atbalsta sniedzējs. Attiecīgi lūdzam papildināt noteikumu projektu ar jaunu punktu, kurš noteiktu, ka MK noteikumu Nr. 158 34.2 punktā aizstātu vārdus “valsts atbalsta saņēmējs ir pārkāpis”” ar vārdiem “tiek pārkāptas”. | **Ņem vērā.** Noteikumu projekts papildināts arī ar jaunu atsevišķu punktu (34.3) *de minimis* atbalsta atmaksai. | 18. Izteikt 34.2 punktu šādā redakcijā:  “34.2 Ja ir pārkāptas Komisijas lēmuma Nr. 2012/21/ES prasības, valsts atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar regulas Nr. 794/2004 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts valsts atbalsta saņēmējam, līdz tā atgūšanas dienai, ievērojot regulas Nr. 794/2004 11. pantā noteikto procentu likmes piemērošanas metodi.”. |
|  | Vispārīgs komentārs | **Finanšu ministrija (7):**  Ņemot vērā to, ka MK noteikumu Nr. 158 33. punkts nosaka ar saskaņā ar Komisijas lēmumu Nr. 2012/21/ES piešķirtā komercdarbības atbalsta saistītās dokumentācijas glabāšanu 10 gadus no atbalsta piešķiršanas dienas, bet atbalsta sniedzējam – 10 gadus no pēdējās atbalsta piešķiršanas dienas, lūdzam papildināt noteikumu projektu ar grozījumiem MK noteikumu 158 33. punktā pēc analoģijas, kā tas ir noteikts, piemēram, MK 2020. gada 17. decembra noteikumu Nr. 802 “Darbības programmas “Izaugsme un nodarbinātība” 9.2.7. specifiskā atbalsta mērķa “Atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” īstenošanas noteikumi” (turpmāk – MK noteikumi Nr. 802) 41. punktā. Skaidrojam, ka atbilstoši Komisijas lēmuma Nr. 2012/21/ES 8. pantam dalībvalstīm noteikts pienākums pilnvarojuma periodā un vismaz desmit gadus pēc pilnvarojuma perioda beigām saglabāt pieejamu visu nepieciešamo informāciju, lai noteiktu, vai piešķirtā kompensācija ir saderīga ar šo lēmumu | **Ņemts vērā.** | 15. Izteikt 33.punktu šādā redakcijā:  “33. Pilnvarojuma uzlicējam un atbalsta saņēmējam ir pienākums dokumentāciju par saņemto atbalstu glabāt 10 gadus no pilnvarojuma termiņa beigām, savukārt atbalsta sniedzējam, kas nav pilnvarojuma uzlicējs, bet piešķir komercdarbības atbalstu saskaņā ar šīs nodaļas prasībām, ir pienākums dokumentāciju, kas saistīta ar atbalsta piešķiršanu, glabāt 10 gadus no atbalsta piešķiršanas dienas.””. |
|  | Vispārīgs komentārs | **Finanšu ministrija (8):**  Lūdzam anotācijā ietvert skaidrojumu vai noteikumu projekta grozījumi nav uzskatāmi par būtiskiem atbilstoši Eiropas Parlamenta un Padomes 2013. gada 28. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71. pantam. Vienlaikus lūdzam skaidrot vai pēc noteikumu projekta stāšanās spēkā VM īstenotais projekts atbildīs tiem projektu iesniegumu vērtēšanas kritērijiem ar kuriem tas tika sākotnēji apstiprināts | **Ņemts vērā.** | Precizēta anotācija. |
|  | Anotācija | **Finanšu ministrija (9):**  Anotācijā ir ietverts skaidrojumu, ka var būt nepieciešamas arī izmaksas Informācijas tehnoloģiju risinājuma platformas uzturēšanai pēc projekta Nr. 9.2.5.0/17/I/001 beigām un, ja tāda nepieciešamība radīsies, tad izmaksas tiks segtas no ES fondu 2021.–2027. gada plānošanas perioda finansējuma (tehniskās palīdzības projekta vai veselības nozares projekta ar līdzīgu saturu 9.2.5. SAM). Vēršam uzmanību, ka ES fondu 2021.–2027. gada plānošanā perioda regulējums nav izstrādāts, kas nozīmē, ka arī finansējums nav iedalīts konkrētiem specifiskiem atbalsta mērķiem un pasākumiem, tādejādi lūdzam svītrot minēto teikumu no anotācijas | **Ņemts vērā.** | Svītrots no anotācijas. |
|  |  | **Finanšu ministrija (10):**  Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6. punktu “Detalizēts ieņēmumu un izdevumu aprēķins” (turpmāk – 6. punkts), norādot finansējumu sadalījumā pa gadiem, tai skaitā izlietoto finansējumu (izdalot katram gadam atsevišķi Eiropas Sociālā fonda finansējumu un valsts budžeta finansējumu), – tā, lai finansējuma apmērs pa pozīcijām atbilstu noteikumu projekta 1. punktā norādītajam | **Ņemts vērā.** | Precizēta anotācija. |
|  | Anotācija | **Finanšu ministrija (11):**  Atbilstoši anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādītajam VM ir lēmusi par 9.2.4.1. pasākuma “Kompleksi veselības veicināšanas un slimību profilakses pasākumi”pieejamā attiecināmā finansējuma 2 000 000 *euro* apmērā, tai skaitā Eiropas Sociālā fonda finansējuma 1 700 000 *euro* apmērā un valsts budžeta finansējuma 300 000 *euro* apmērā, novirzīšanu 9.2.5. SAM īstenošanai. Lūdzam precizēt anotācijas III sadaļas 1.–3. punktā 3.,5.,7. ailē norādītās finansējuma izmaiņas 2021.–2023. gadam atbilstoši noteikumu projektā paredzētajam, jo pašreizējā redakcijā ir norādīts kopējais noteikumu projekta īstenošanai paredzētais finansējums attiecīgajam gadam | **Ņemts vērā.** | Precizēta anotācija. |
|  | Anotācija | **Finanšu ministrija (12):**  Saskaņā ar likumu “Par valsts budžetu 2021. gadam” un VM 2021. gada 12. februāra rīkojumu Nr. 41 9.2.5. SAM īstenošanai VM pamatbudžetā ir plānots finansējums 1 692 746 *euro.* Līdz ar to lūdzam precizēt anotācijas III sadaļas 1.–3.punkta ailē “saskaņā ar valsts budžetu kārtējam gadam” 2021. gadam norādīto finansējumu, attiecīgi precizējot anotācijas III sadaļas 6. punktu | **Ņemts vērā.** | Precizēta anotācija. |
|  | Anotācija | **Finanšu ministrija (13):**  Lūdzam precizēt anotācijas III sadaļas 3. punkta ailēs “saskaņā ar vidēja termiņa budžeta ietvaru” (2022. un 2023.gadam) norādīto finansējumu atbilstoši likumam “Par vidēja termiņa budžeta ietvaru 2022., 2023. un 2024.gadam”, attiecīgi precizējot anotācijas III sadaļas 6. punktu | **Ņemts vērā.** | Precizēta anotācija. |
|  | Anotācija | **Finanšu ministrija (14):**  Lūdzam precizēt anotācijas III sadaļas aili “izmaiņas, salīdzinot ar vidēja termiņa budžeta ietvaru 2021.gadam”, gadu “2021.” aizstājot ar gadu “2022.”. | **Ņemts vērā.** | Precizēta anotācija. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

L.Žurovska

Eiropas Savienības fondu ieviešanas nodaļas vecākā referente

Tālr.: 67876012

Liga.Zurovska@vm.gov.lv